Gintarė Bukauskienė-Jakelaitytė - Vikipedija

# Gintarė Bukauskienė-Jakelaitytė

### Straipsnis iš Vikipedijos, laisvosios enciklopedijos.

Gintarė Bukauskienė-Jakelaitytė

Gintarė Bukauskienė-Jakelaitytė (1965 M. Sausio 5 D. Vilniuje), choro dirigentė, vargonininkė ir dainininkė.

## [taisyti] Biografija

Nuo 1971 Pradėjo mokytis skambinti Fortepijonu Vilniaus M. K. Čiurlionio vidurinėje meno mokykloje (dėst. R. Kaminskienė). 1975 perėjo į choro dirigavimo skyrių (dėst. J. Svirskienė).

Baigusi mokyklą, 1982 įstojo į Lietuvos valstybinę konservatoriją, kur 1987 baigė doc. L. Abariaus choro dirigavimo klasę. Dvejus metus dirbo akompaniatore Choro dirigavimo katedroje ir Moksleivių rūmų dainų ir šokių ansamblyje „Ugnelė".

1989 išvyko į JAV, pradėjo dirbti Švč. Marijos Apreiškimo parapijos vargonininke ir choro vadove Brooklyne, NY. Parengė F. Schuberto Mišias G-dur ir L. Cherubini „Requiem c-moll". Su grupe choristų dalyvavo 1994 I Pasaulio lietuvių dainų šventėje Vilniuje ir Kaune. Jungtiniam chorui dirigavo K. V. Banaičio harmonizuotą liaudies dainą „Oi, motinėle".

Nuo 1994 rudens pradėjo dirbti St. Francis of Paola parapijoje New Yorke muzikos vadove. 1993 - 1995 New Yorke studijavo The Mannes College of Music ir įgijo magistro laipsnį. Dainavo daugelyje JAV chorų, koncertavo bažnyčiose ir koncertų salėse.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../g/i/n/Gintar%C4%97_Bukauskien%C4%97-Jakelaityt%C4%97_f38d.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška